Bühl BE

Bühl estis ĝis la 31-a de decembro 2009 komunumo de la distrikto Nidau kaj ekde la 1-a de januaro 2010 komunumo de la administra distrikto Seeland en Kantono Berno, Svislando. Ĝi havis 514 loĝantojn je la 31-a de decembro 2010.

 Geografio 
Bühl situas en la Berna Lagolando proksimume 10 kilometrojn sudsudokcidente de la urbo Bielo. Al la komunumo apartenas krom la vilaĝo Bühl mem la setlejoj Höll (rekte sude de la vilaĝo sur alteco de 480,8 m s.m.) kaj Römerhof (sur alteco de 443 m s.m. en sudoriento de la komunumo).Fonto: Reta mapo 1:20000 de Swisstopo

La teritorio de la komunumo etendiĝas sur areo de 2,98 km², de kiuj 3,4% estas kovritaj de arbaro, 88,9% servas por agrikulturo kaj 7,0% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Bühl limas en nordo al Hermrigen, en oriento al Kappelen, en sudokcidento al Walperswil, kaj en okcidento al Epsach.

 Trafiko 
Tra la komunumo Bühl pasas la kantona ĉefvojo n-ro 235 de Nidau al Aarberg. La plej proksima alveturejo al la svisa aŭtovojo A6 troviĝas en distanco de proksimume 4 kilometroj nordoriente en Lyss. Per la buslinio de la stacidomo de Bielo al Aarberg la komunumo estas konektita al la publika transportreto.

 Historio 
La unua dokumenta mencio de Bühl datiĝas el la jaro 1261 kiel Bule. Dum la 13-a jarcento la regantoj de Bühl estis la Grafoj de Kiburgo respektive ties feŭdanoj, la Senjoroj de Schüpfen. En la 14-a jarcento Bühl apartenis al la Grafoj de Nidau kaj kun ties heredaĵo ĝi en la jaro 1388 respektive 1393 fariĝis havaĵo de la urba ŝtato Berno.Fonto: Anne-Marie Dubler: Bühl en Historia Leksikono de Svislando (2004-08-31)

 Vidu ankaŭ 
 Aliaj signifoj de Bühl

 Notoj kaj referencoj 


 Eksteraj ligiloj 

 Oficiala retejo de la komunumo Bühl

 Bildoj